Във връзка с постъпило уведомление с вх. № ОВОС-203/21.01.2025г., допълнителни информации с вх. № ОВОС-203-2/20.03.2025г., вх. № ОВОС-203-4/23.04.2025г. и вх. № ОВОС-203-6/15.05.2025г. за „Обособяване на площадка за съхранение на производствени и опасни отпадъци“, с местонахождение област Пловдив, община Пловдив, гр. Пловдив, ул. „Георги Бенев“ №9, сграда с идентификатор №56784.504.369.16, застроена площ 309 кв. м в УПИ IX 265, кв.5. , с възложител: „РЕЦИКЛЕЙШЪН КЪМПАНИ“ ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа НАТУРА 2000“ – BG00000578 „Река Марица“.

Копие на писмото е изпратено до Община Пловдив и Район Северен

Отговорено от РИОСВ-Пловдив на 30.05.2025г.